Bozorlarda mahalliy davlat hokimiyati organlarining majburiy ishtiroki bekor qilinadi

“Xizmatlar sohasini jadal rivojlantirish chora-tadbirlari to‘g‘risida”gi prezident qarori qabul qilindi.
Adliya vazirligi xabariga ko‘ra, 2021-2023 yillarda O‘zbekistonda xizmatlar sohasini rivojlantirishning asosiy yo‘nalishlari etib, jumladan, quyidagilar belgilandi:
2021 yil 1 iyuldan respublika hududlarida xizmatlar sohasining rivojlanganligi reytingi joriy etilib, “Business Indicator” avtomatlashtirilgan onlayn axborot tizimida e'lon qilinadi. 
Bunda har yarim yilda tegishli tashkilotlar rahbarlari, hokimlarning faoliyati baholanib, natijalari bo‘yicha ijobiy ko‘rsatkichga ega bo‘lganlari – rag‘batlantiriladi, qoniqarsiz ko‘rsatkichga egalari – intizomiy javobgarlikka tortiladi.
Yangi tashkil etiladigan dehqon bozorlari va savdo komplekslari ustav kapitalida mahalliy davlat hokimiyati organlarining majburiy ishtiroki bekor qilinadi.
Shuningdek, bojxona postlari hududidagi bo‘sh yer uchastkalari hamda tegishli yo‘l-patrul xizmati postlari hududidagi yer uchastkalari tadbirkorlarga savdo va xizmat ko‘rsatish obektlarini barpo etish uchun ajratiladi.